**Общински съвет ЗЛАТАРИЦА**, област Велико Търново

5090 град Златарица, улица “Стефан Попстоянов” №22

**С Ъ О Б Щ Е Н И Е**

С Решение № 107/30.06.2020г. по Протокол № 9 от 30.06.2020 г. на Общински съвет Златарица е открита процедура за определяне на 4 (четирима) съдебни заседатели за Районен съд-Елена.

Всеки кандидат за съдебен заседател, трябва да отговаря на изискванията на чл.67 от Закона за съдебната власт, да е дееспособен български гражданин, който отговаря на следните условия:

- да е на възраст от 21 до 68 години;

- да има настоящ адрес в община Златарица, която попада в рамките на съдебния район на Районен съда – Елена;

- да има завършено най-малко средно образование;

- да не е осъждан за умишлено престъпление, независимо от реабилитацията;

- да не страда от психични заболявания;

- да не е съдебен заседател в друг съд;

- да не е общински съветник от съдебния район на Районен съд -Елена;

- да не участва в ръководството на политическа партия, коалиция или организация с политически цели;

- да не работи в съд, прокуратура, следствени органи, Министерство на вътрешните работи или други органи от системата за национална сигурност, намиращи се в съдебния район на Районен съд-Елена .

  В срок до 31.07.2020 г. (включително) кандидатите за съдебни заседатели, подават лично или с упълномощено лице в деловодството на Общински съвет Златарица, (сградата на Общинска администрация Златарица) ул. “Стефан Попстоянов “№ 22, всеки работен ден от 8:30 ч. до 17:00 часа, Заявление за кандидатстване за съдебен заседател (Приложение №1), ведно със следните документи:

- подробна автобиография, подписана от кандидата;

- нотариално заверено копие от диплома за завършено образование;

- медицинско удостоверение, че лицето не страда от психическо заболяване;

- данни за контакт на две лица, към които комисията да се обръща за препоръки;

- мотивационно писмо;

- писмено съгласие (Приложение №2);

- декларация за липса на обстоятелства по чл.67, ал.3 от ЗСВ (Приложение №3);

- документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г.